b'\n_START_ARTICLE_\nDistricte vermell\n_START_PARAGRAPH_\nEs coneix com a zona vermella, tamb\xc3\xa9 districte vermell, barri vermell, o zona de toler\xc3\xa0ncia una zona, barri o districte on es concentren la prostituci\xc3\xb3 o altres negocis relacionats amb la ind\xc3\xbastria del sexe. Es coneixen alguns or\xc3\xadgens del terme, que daten dels anys 1890 als Estats Units, en relaci\xc3\xb3 amb l\'\xc3\xbas de llums vermells perqu\xc3\xa8 els clients poguessin identificar la naturalesa dels negocis._NEWLINE_Un dels diversos termes utilitzats al Jap\xc3\xb3 per referir-se als districtes vermells \xc3\xa9s akasa (\xe8\xb5\xa4 \xe7\xba\xbf), que literalment vol dir "l\xc3\xadnia vermella"; l\'origen \xc3\xa9s aparentment independent dels termes occidentals. Tamb\xc3\xa9 fan servir el termeaosen (\xe9\x9d\x92 \xe7\xba\xbf), que significa "l\xc3\xadnia blava", per als districtes de negocis il\xc2\xb7legals. En les diferents cultures, les zones vermelles s\xc3\xb3n identificades de formes diferents, sent el m\xc3\xa9s com\xc3\xba "zona de prostitutes" (exemples, Hindi -  Randi Guli  o Carrer de Prostitutes, en Bengali -  Khanki Per  o Barri de Prostitutes)._NEWLINE_En alguns pa\xc3\xafsos d\'Am\xc3\xa8rica Llatina, el terme canvia de significat i sol denotar un sector amb alts \xc3\xadndexs de delinq\xc3\xbc\xc3\xa8ncia (al\xc2\xb7ludint al terme cr\xc3\xb2nica vermella).'